**ธ.ก.ส. เลื่อนวันออกรางวัลสลากออมทรัพย์ของ ธ.ก.ส.**

**งวดประจำวันที่ 16 เมษายน 2563 เป็นวันที่ 2 พฤษภาคม 2563**

 **ตามที่ธนาคารเพื่อการเกษตรและสหกรณ์การเกษตร (ธ.ก.ส.) เปิดรับฝากเงินสลากออมทรัพย์**

**และมีการออกรางวัลสลากออมทรัพย์เป็นประจำทุกเดือน โดยกำหนดออกรางวัลในวันที่ 16 ของเดือน และวันที่**

**17 มกราคม ของทุกปี** โดย ธ.ก.ส. ให้สำนักงานสลากกินแบ่งรัฐบาลเป็นผู้ดำเนินการออกรางวัลสลากออมทรัพย์ นั้น

 เนื่องจากรัฐบาลประกาศพระราชกำหนดการบริหารราชการในสถานการณ์ฉุกเฉิน (พรก.ฉุกเฉิน) โดยให้มีผลตั้งแต่วันที่ 26 มีนาคม 2563 – 30 เมษายน 2563 ซึ่งการออกรางวัลสลากออมทรัพย์ของ ธ.ก.ส. งวดประจำวันที่

16 เมษายน 2563 อยู่ในช่วงระยะเวลารัฐบาลประกาศใช้ พรก.ฉุกเฉิน ดังนั้น เพื่อลดการแพร่ระบาดของโรคติดเชื้อไวรัสโคโรนา 2019 (โควิด-19) ของบุคคลในการจัดกิจกรรมของธนาคารให้มีความปลอดภัยในชีวิตของประชาชน และเป็นการตอบสนองต่อนโยบายของรัฐบาล ในการควบคุมการแพร่ระบาดของไวรัสโควิด-19

 **ธ.ก.ส. จึงขอเลื่อนการออกรางวัลสลากออมทรัพย์ของ ธ.ก.ส. งวดประจำวันที่ 16 เมษายน 2563 เป็นออกรางวัลสลากออมทรัพย์ของ ธ.ก.ส. วันที่ 2 พฤษภาคม 2563** ตั้งแต่เวลา 9.00 – 11.30 น. ณ ห้องออกรางวัลสำนักงานสลากกินแบ่งรัฐบาลที่สำนักงานสลากกินแบ่งรัฐบาล จ.นนทบุรี

 ทั้งนี้ ผู้ฝากสลากออมทรัพย์ ธ.ก.ส. มีสิทธิ์ตรวจรางวัลสลากออมทรัพย์ได้เหมือนเดิม

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*